stanford-oval/wikipedia huggingface dataset:
דורותי גייל
תיאור

דורותי נולדה במדינת וושינגטון שבארצות הברית למשפחת איכרים. דורותי הפכה יתומה ובעקבות כך עברה לגור בקנזס יחד עם דודתה אם, דודה הנרי, וכלבם טוטו. בספר הראשון דורותי נקלעת לסופת טורנדו אשר לוקחת אותה יחד עם ביתה לארץ עוץ. בסדרת ספרי הקוסם מארץ עוץ דורותי מבקרת בארץ עוץ ארבע פעמים בנסיבות שונות, ובפעם החמישית היא בוחרת להישאר שם לנצח.
דורותי ידועה במיוחד במראה האייקוני שלה הכולל שמלה משובצת בצבעים כחול ולבן בעוד ששערה מסודר בצמות. כשניל החליף את דנסלו בתור המאייר, אז הוא אייר את דורותי גבוהה יותר, 
בעלת שמלה לבנה ותסרוקת קארה.
בסדרת הספרים יש לדורותי שיער בלונדיני, ואילו במספר מדיות צבע שיערה ברונטי.
במדיות שונות

להלן רשימה חלקית של הופעות של דורותי ביצירות שונות בתרבות הפופולרית (קולנוע, טלוויזיה, תיאטרון ועוד):
דורותי הופיעה לראשונה בקולנוע בסרט אילם משנת 1910 בשם "The Fairylogue and Radio-Plays" (אנ'). בסרט זה גילמה את דמותה של דורותי רומולה ראמוס (אנ'). ראמוס לוהקה לתפקיד על ידי ל. פרנק באום.
ההופעה הקולנועית השנייה של דורותי היא בסרט אילם משנת 1910 בשם "הקוסם מארץ עוץ". בסרט זה גילמה את דמותה של דורותי ביבי דניאלס.
ההופעה הקולנועית השלישית של דורותי היא בסרט האילם משנת 1914 בשם "His Majesty, the Scarecrow of Oz".
בסרט "הקוסם מארץ עוץ", עיבוד קולנועי משנת 1939 של הספר "הקוסם מארץ עוץ", בו ג'ודי גרלנד מגלמת את דמותה של דורותי.
"הקוסם" (1974) ו-"הקוסם" (1978) - מחזמר וסרט קולנוע, בהתאמה, בהן מוצגת דורותי, בגילומה של דיאנה רוס.
בסרט האנימה "הקוסם מארץ עוץ" משנת 1982.
בסרט הפנטזיה "בחזרה לארץ עוץ" משנת (1985) בגילומה של פאירוזה באלק.
בסדרת האנימציה "הקוסם מארץ עוץ" משנת 1986. את דמותה של דורותי דיבבה בגרסה העברית אורנה לביא פלינט.
בסדרת האנימציה "הקוסם מארץ עוץ" (1990-1991). בגרסה העברית, דורין יוחננוף דיבבה את קולה של דורותי.
בסרט הטלוויזיה "החבובות בארץ עוץ" משנת 2005. את דמותה של דורותי מגלמת אשנטי.
במיני סדרה "איש הפח" של ערוץ SyFy משנת 2007. את דמותה של דורותי מגלמת זואי דשנל.
בסדרת הטלוויזיה "Dorothy and the Witches of Oz" משנת 2012.
בסרט האנימציה "בחזרה לארץ עוץ" משנת 2013.
בסדרה "הפיג'מות" שודר פרק ב-2013 בהשראת הקוסם מארץ עוץ ואת דמותה של דורותי גילמה דנה פרידר.
בסדרה "שקשוקה" שודר פרק ב-2022 בהשראת הקוסם מארץ עוץ ואת דמותה של דורותי גילמה דני דרימר.
יליזבטה, קיסרית רוסיה

יליזבטה פטרובנה (ברוסית: Елизавета Петровна;‏ 29 בדצמבר 1709 - 5 בינואר 1762) צאריצה (קיסרית) האימפריה הרוסית בין השנים 1741–1761. יליזבטה, הנהיגה את האימפריה במהלך שתי מלחמות גדולות: מלחמת הירושה האוסטרית (1740-1748) ומלחמת שבע השנים (1756-1763).
ביוגרפיה > ילדותה ונעוריה

יליזבטה פטרובנה נולדה לצאר פיוטר הגדול ופילגשו מארטה סקאורונסקה (לימים הקיסרית יקטרינה הראשונה). יליזבטה נולדה מחוץ לנישואין (הוריה התחתנו באופן רשמי רק בשנת 1712). מסיבה זו לא נחשבה ליורשת אפשרית של כס המלכות לאחר מות אמה הקיסרית, ואף לאחר מות אחיינה פיוטר השני, אף על פי שבצוואה של יקטרינה הראשונה נכתב שהיא אמורה לרשת את פיוטר השני.
יליזבטה זכתה לחיבה רבה מאביה, פיוטר הגדול והיא דמתה לו מאוד. למרות הערצתו לבתו, פיוטר לא הקדיש זמן או תשומת לב לחינוכה. יליזבטה נחשבה לנערה מבריקה, היא זכתה לחינוך מצד אומנת שלימדה אותה מתמטיקה, אומנות, שפות וספורט. יליזבטה גילתה עניין רב באדריכלות, שלטה באיטלקית, גרמנית וצרפתית. בדומה לאביה, היא אהבה פעילות גופנית ורכיבה על סוסים.
בתקופת שלטונה של אנה, קיסרית רוסיה הורחקה יליזבטה מהחצר. האצולה הרוסית, שלא הייתה מרוצה משליטת ארנסט בירון, התכנסה סביב יליזבטה. יליזבטה ניצלה את ההזדמנות שנקרתה לה בעת שלטונה של אנה לאופולדובנה כעוצרת, וביצעה הפיכת שלטון. בליל ה-6 בדצמבר 1741, יחד עם מיכאיל וורנצוב ופיוטר שובלוב ובתמיכת חיילי משמר הצאר, הדיחה יליזבטה את איוואן השישי. כל משפחתו נעצרה ונשלחה תחילה למעצר ליד ריגה ולאחר מספר שנים לכפר במחוז ארכנגלסק. המקורבים לשלטון כריסטופור מיניך ואנדריי אוסטרמן נעצרו ונשלחו לסיביר. יליזבטה ניצלה את מורת רוחם של בני האצולה הרוסית לנוכח העובדה שבמהלך שלטונם של הקיסרית אנה ושל איוואן השישי הוצבו ברוב עמדות המפתח אנשים ממוצא גרמני.
תקופת שלטונה

בגיל 33 ללא ניסיון פוליטי משמעותי, יליזבטה מצאה את עצמה בראש אימפריה עצומה. היא טענה שהשלטון הקודם הוביל את רוסיה לחורבן, והציגה את עצמה כמשחררת מהדיכוי הזר. רוסיה נשלטה באותה תקופה על ידי יועצים גרמנים ביניהם אנדריי אוסטרמן, ורבים מביניהם גורשו על ידיה. היא העבירה חוקים שביטלו חלק ניכר מהרפורמות של אביה, אשר נועדו להגביל את כוחה של הכנסייה. למרות הרפורמות המהפכניות של פיוטר הגדול, הן לא השפיעו על הגישות האינטלקטואליות של המעמדות השליטים ברוסיה.
תקופת שלטונה > מדיניות חוץ

אחת מפעולותיה הראשונות שלה כקיסרית הייתה ביטול שיטת מועצת הקבינט שהייתה בשימוש תחת הקיסרית אנה. לאחר מכן המשימה הבאה שלה הייתה לטפל במלחמת רוסיה-שוודיה. משא ומתן ישיר בין שתי המעצמות נפתח ב-23 בינואר 1743.ב-7 באוגוסט 1743 נחתם חוזה עם שוודיה. במסגרת ההסכם, שוודיה ויתרה לרוסיה על כל דרום פינלנד. החוזה עם שוודיה היה הישג משמעותי עבורה. הוא חיזק את מעמדה כקיסרית והביא לסיום מוצלח של מלחמה ארוכה ומתישה.
תקופת שלטונה > מלחמת שבע השנים

מלחמת שבע השנים (1756–1763) הייתה האירוע המרכזי בשנותיה המאוחרות של יליזבטה. היא ראתה בברית בין בריטניה לפרוסיה איום על האימפריה הרוסית והיא הצטרפה לברית האנטי-פרוסית עם צרפת ואוסטריה. ב-1757, צבא רוסי פלש לפרוסיה. לאורך כל המלחמה, יליזבטה התעקשה להחליש את פרוסיה ולצמצם את כוחו של מלך פרוסיה. היא ראתה בכך דבר חיוני להגנה על האינטרסים של רוסיה.
כתוצאה מהמלחמה:
פרוסיה איבדה שטחים רבים.
אוסטריה חזרה להיות המעצמה הדומיננטית באירופה המרכזית.
רוסיה הפכה למעצמה אירופית מובילה.
חיים אישיים

יליזבטה לא נישאה מעולם באופן רשמי, לכן מינתה את אחיינה קרל פיטר אולריך (לימים פיוטר השלישי) ליורש העצר. עם זאת חלק מההיסטוריונים טוענים כי בשנת 1744 התחתנה יליזבטה באופן חשאי עם מאהבה הרוזן אלכסיי רזומובסקי. מאהב נוסף שלה היה שר החינוך ומייסד אוניברסיטת מוסקבה איוואן שובלוב, שהיה צעיר ממנה בשמונה עשרה שנים. במהלך שלטונה של הקיסרית יקטרינה הגדולה הופיעה באיטליה אישה אשר הכריזה שהיא כביכול בתה של יליזבטה מנישואין אלו.
הערות שוליים

↑  התאריכים מובאים לפי הלוח היוליאני אשר פיגר בתקופה המדוברת ב-11 ימים אחרי הלוח הגרגוריאני.
| שליטי רוסיה |
| --- | --- | --- |
| נסיכי נובוגרוד | רוריק • אולג |  |
| נסיכי קייב | אסקולד ודיר • אולג • איגור • אולגה • סוויאטוסלאב הראשון • יארופולק הראשון • ולדימיר הראשון "הקדוש" • סוויאטופולק הראשון • יארוסלאב הראשון • סוויאטופולק הראשון • יארוסלאב הראשון • איזיאסלאב הראשון • וסלאב • איזיאסלאב הראשון • סוויאטוסלאב השני • וסבולוד הראשון • איזיאסלאב הראשון • וסבולוד הראשון • סוויאטופולק השני • ולדימיר השני • מסטיסלאב הראשון • יארופולק השני • ויאצ'סלב הראשון • ווסוולוד השני • איגור השני • איזיאסלאב השני • יורי הראשון • ויאצ'סלב הראשון • איזיאסלאב השני • יורי הראשון • איזיאסלאב השני • ויאצ'סלב הראשון • רוסטיסלאב הראשון • איזיאסלאב השלישי • יורי הראשון • איזיאסלאב השלישי • מסטיסלאב השני • רוסטיסלאב הראשון • איזיאסלאב השלישי • רוסטיסלאב הראשון • ולדימיר השלישי • מסטיסלאב השני |  |
| נסיכי ולדימיר | אנדרי בוגולובסקי • מיכאל הראשון • יארופולק השלישי • מיכאל הראשון • וסבולד השלישי • יורי השני • קונסטנטין מרוסטוב • יורי השני • יארוסלאב השני • סוויאטוסלאב השלישי • מיכאל חורובריט • סוויאטוסלאב השלישי • אנדרי השני • אלכסנדר נבסקי • יארוסלאב השלישי • וסילי הראשון • דמיטרי • אנדרי השלישי • דמיטרי • אנדרי השלישי • מיכאיל • יורי השלישי • דמיטרי • אלכסנדר • אלכסנדר מסוזדל • איוואן הראשון |  |
| נסיכי מוסקבה | דניאיל • יורי • איוואן הראשון "שק הכסף" • סמיון איוואנוביץ' • איוואן השני "האדום" • דמיטרי דונסקוי • וסילי הראשון • וסילי השני • איוואן השלישי "הגדול" • וסילי השלישי • איוואן הרביעי "האיום" |  |
| צארים של רוסיה | איוואן הרביעי "האיום" • פיודור הראשון • בוריס גודונוב • פיודור השני • דמיטרי הכוזב הראשון • דמיטרי הכוזב השני • וסילי שויסקי • מיכאיל הראשון • אלכסיי הראשון • פיודור השלישי • איוואן החמישי • פיוטר הראשון "הגדול" |  |
| קיסרי רוסיה | פיוטר הראשון "הגדול" • יקטרינה הראשונה • פיוטר השני • הקיסרית אנה • איוואן השישי • הקיסרית יליזבטה • פיוטר השלישי • יקטרינה השנייה "הגדולה" • פאבל הראשון • אלכסנדר הראשון "המנצח" • ניקולאי הראשון • אלכסנדר השני "המשחרר" • אלכסנדר השלישי • ניקולאי השני |  |
| שליטי ברית המועצות | גאורגי לבוב • אלכסנדר קרנסקי • ולדימיר לנין • יוסיף סטלין • גאורגי מלנקוב • ניקיטה חרושצ'וב • ליאוניד ברז'נייב • יורי אנדרופוב • קונסטנטין צ'רניינקו • מיכאיל גורבצ'וב |  |
| נשיאי הפדרציה הרוסית | בוריס ילצין • ולדימיר פוטין • דמיטרי מדבדב • ולדימיר פוטין |  |
| --- | --- |
בקרת זהויות :  NLI: 987007276541605171  PLWABN: 9810624623305606  BNE: XX5395722  BnF: cb12231411d (data)  GND: 118688642  ISNI: 0000 0001 1661 6553  KulturNav: d4699849-f746-4687-9918-e3b9b63348d4  LCCN: n50047895  LNB: 000065002  NKC: jn20011211009  NLA: 35235516  NLG: 155570  NTA: 11950829X  SELIBR: 174655  SUDOC: 031014232  TePapa: 66285  Trove: 876089  VcBA: 495/197494  VIAF: 66436390   WorldCat (עם VIAF): 66436390
תמונת השדה העמוק הראשונה של וב

תמונת השדה העמוק הראשונה של וב
תמונת השדה העמוק הראשונה של וב (באנגלית: Webb's First Deep Field) היא תמונת השדה המבצעית הראשונה שצולמה על ידי טלסקופ החלל ג'יימס וב הצופה אל צביר הגלקסיות SMACS 0723 (אנ') הנמצא במרחק של 4.6 מיליארד שנות אור מכדור הארץ. התמונה, שנחשפה לציבור ב-12 ביולי 2022  מכסה שטח זעיר שנצפה מחצי הכדור הדרומי. בתמונה ניתן להבחין באלפי גלקסיות וכוכבים. כמו כן, התמונה היא התמונה ברזולוציה הגבוהה ביותר של היקום המוקדם שצולמה אי פעם.
רקע

טלסקופ החלל ג'יימס וב מסתובב סביב כדור הארץ בנקודת לגראנז' L2 בערך 1.5 מיליון קילומטרים מכדור הארץ, מאז 24 בינואר 2022. בנקודות הלגראנז', הן כוח הכבידה של כדור הארץ והן כוח הכבידה של השמש מאוזנים, דבר ששומר את הטלסקופ בסנכרון עם מסלול כדור הארץ סביב השמש. מרחקה של נקודת הלגראנז' בה נמצא הטלסקופ הופך אותו ללוויין המלאכותי הרחוק ביותר של כדור הארץ. ג'יימס וב הוא טלסקופ הצופה בטווח התת-אדום. התמונה צולמה  על ידי מצלמת (NIRCam (אנ')) של הטלסקופ, שרגישה לטווח הגלים התת-אדומים  הקרוב לטווח הנראה. היא מורכבת ממספר תמונות באורכי גל שונים בזמן חשיפה כולל של כ-12.5 שעות. העומקים אליהם מגיעה התמונה בתחום התת-אדום גדולים אף יותר מתמונות השדות העמוקים של האבל, אשר חשיפתם לקחה שבועות.
SMACS 0723 הוא צביר גלקסיות הנצפה מחצי כדור הארץ הדרומי, ונצפה לעיתים על ידי האבל וטלסקופי חלל אחרים בניסיון לקבל תמונות של היקום המוקדם.
ניתוח התמונה

התמונה מכסה שטח שמיים השקול בערך לקוטרו של גרגיר חול המוחזק במרחק של 50 סנטימטר מהצופה. צביר הגלקסיות SMACS 0723 הנראה באמצע התמונה ככתם לבן ערפילי, נמצא במרחק של 4.6 מיליארד שנות אור מכדור הארץ. מסתו העצומה של צביר הגלקסיות מעקמת את המרחב וגורמת לעידוש כבידתי, שכתוצאה ממנו נראים בצילום  גלקסיות וכוכבים שנמצאים הרחק מאחוריו. עצמים שמימיים אלה נראים בתמונה מעוקמים לצורת קשתות, וככל שהם רחוקים יותר צבעים אדום יותר בגלל ההסחה לאדום. ההסחה לאדום נגרמת בגלל ההתפשטות המואצת של היקום,  ככל שגרם שמיימי רחוק יותר מהירות ההתרחקות שלו גבוהה יותר, ולכן גלי האור המגיעים ממנו הם ארוכים יותר.
מצלמת ה-NIRCam של הטלסקופ הצליחה לצלם את הגלקסיות המרוחקות ברזולוציה גבוהה יותר מאי פעם, דבר שהוביל לחשיפתם של מבנים זעירים שלא נראו מעולם, כולל צבירי כוכבים ועצמים מפוזרים.  בצד שמאל של התמונה, בערך באמצע, נראית נקודה אדומה בוהקת, זוהי גלקסיה שנמצאת במרחק 13.1 מיליארד שנות אור. לפי נאס"א זהו האור הקדום ביותר שצולם עד כה, הוא נפלט מהגלקסיה כמיליארד שנה אחרי היווצרות היקום לפני 13.8 מיליארד שנים.
חשיבות התמונה

התמונה היא תמונת הצבע הכוזב המלאה הראשונה מהטלסקופ, ותמונת התת-אדום החדה ביותר שנצפתה אי פעם. התמונה חושפת אלפי גלקסיות בנתח זערורי מהיקום העצום, ומבנים קטנים יותר בחדות כזו שלא נראתה עד כה של היקום המוקדם.
התמונה נחשפה לראשונה לציבור ב-11 ביולי 2022 בטקס בבית הלבן בהשתתפות נשיא ארצות הברית ג'ו ביידן, סגנית הנשיא קמלה האריס, וראש נאס"א ביל נלסון.
ראו גם

השדה העמוק של האבל
השדה האולטרה-עמוק של האבל
השדה העמוק של האבל דרום
תצפיות החלל העמוק של טלסקופי החלל הראשיים
הערות שוליים

1 2 3  Overbye, Dennis; Chang, Kenneth; Tankersley, Jim (11 July 2022). Biden and NASA Share First Webb Space Telescope Image. הניו יורק טיימס.
1 2 3 4  Garner, Rob (11 July 2022). NASA’s Webb Delivers Deepest Infrared Image of Universe Yet. באתר נאס"א.
1 2  Webb's First Deep Field, באתר סוכנות החלל האירופית.
↑  SRELICS, באתר IRSA.
↑  Chow, Denise (11 July 2022). "The Webb telescope's first full-color photo is here — and it's stunning". באתר NBC News.
יעקב ריישר

| --- | --- |

שער שו"ת שבות יעקב
 לידה:  שנות ה־50 של המאה ה־17 פראג 
 פטירה:  24 בינואר 1733 ח' בשבט ה'תצ"ג מץ
 מקום קבורה:  מץ
 מדינה:  ממלכת בוהמיה 
 מקום פעילות:  פראג, וורמייזא, מץ
 תקופת הפעילות:  ? – 24 בינואר 1733 
 השתייכות:  יהדות אשכנז
 תחומי עיסוק:  פסיקת הלכה
 רבותיו:  רבי אהרן שמעון מפראג, רבי שמואל הלמן
 תלמידיו:  רבי יהודה מילר, רבי גרשון קובלנץ
 בני דורו:  רבי נפתלי כ"ץ, רבי דוד אופנהיים, רבי אליה שפירא, רבי יעקב פופרש
 חיבוריו:  שבות יעקב, עיון יעקב, חק יעקב, מנחת יעקב, תורת השלמים, סולת למנחה, פאר יעקב.
 אב:  רבי יוסף ריישר
 
רבי יעקב ריישר (ידוע גם כיעקב בַּקוֹפֶן, בכתיב מיושן: באַקאָפען; 1655 בקירוב, פראג – ח' בשבט ה'תצ"ג, 24 בינואר 1733, מץ) היה מרבני אשכנז, פוסק ומחבר הספרים עיון יעקב, שבות יעקב, חק יעקב (על הלכות פסח), ועוד.
ביוגרפיה

נולד בפראג באמצע המאה ה-17, למשפחת רבנים שמוצאה בריישא. אביו, רבי יוסף ריישר, היה דיין בפראג, ומחבר ספר "גבעת עולם", שהוא מפתח על אגדות הש"ס (נפטר בכ"ו בשבט ה'תצ"א). אמו שרל הייתה בתו של הירש בקופן, מפרנסי הקהל. למד תורה מפי אביו, וכן בישיבתו של רבי שמואל הלמן בפראג, אך רבו המובהק היה רבי אהרן שמעון שפירא, אב"ד פראג ורב מדינת בוהמיה. שמועות בשם שלושת רבותיו מופיעות בספריו לרוב. רבי יעקב נשא את נכדת רבו, בִּתו של רבי בנימין וולף שפירא, שלימים נתמנה תחת אביו לראש בית הדין בפראג ולרב המדינה. שני גיסיו היו רבי אליה שפירא ורבי דוד אופנהיים, והוא נהג לעמוד אתם במשא ומתן הלכתי.
בשנת ה'תמ"ד (1683) כבר כיהן כדיין בפראג, ובהמשך מונה לראש בית הדין הגדול של יהדות פראג (שכונה בי"ד מו"ש). יש שכתבו שהיה אב"ד בפרוסניץ, ואחר כך חזר לפראג. בשנת ה'תס"ג בערך התקבל למשרת רבנות ריישא (ז'שוב), והוא חתם על שמה "אב"ד רישא". אולם, ככל הנראה בפועל לא נסע לריישא ונותר בפראג. בה'תס"ט (1708) לאחר פטירת רבי יששכר ברמן פרנקל, רב נסיכות אנסבך, מונה, בהשתדלות הפרנס המקומי מרדכי מודל (גר') לאב"ד אנסבך ורב המדינה. ברם, מודל נפטר, ומחליפו, אלחנן פרנקל (גר') שהיה מסוכסך עם קודמו, ביטל את המינוי ומינה במקומו את אחיו רבי צבי הירש פרנקל. למרות זאת, פנו חלק מיהודי אנסבך אליו בשאלות, וכנראה החשיבו אותו כרבם. בפועל, המשיך כל אותן שנים לשבת בפראג כראש בית הדין. מצב זה מתואר בשער ספרו "שבות יעקב": ”ונתקבל לאב"ד ור"מ בק"ק רישא, וגם מצודתו פרוסה לאב"ד ור"מ בכל מדינת אנשבך ע"פ קבלת האלופי' הקצינים פ"ו דמדינה, ואיתן מושבו בק"ק פראג יע"א ומופלא שבב"ד מו"ש בני ישיבה דק"ק הנ"ל”.
בכ"ב באלול ה'תע"ד (1714) קבל הזמנה מוורמייזא לכהן ברבנות יהדות וורמייזא. אף שאביו וחמיו עדיין היו בחיים, החליט לקבל את ההצעה ולעזוב את פראג, ובחודש כסלו ה'תע"ה הגיע לוורמייזא. הוא כיהן בוורמייזא כאב"ד וכראש ישיבה כשלוש שנים, אך בעקבות סכסוכים שהתעוררו ומתנגדים שקמו לו בעיר, קיבל בשנת ה'תע"ז את הצעת הרבנות של יהדות מץ ועבר למץ שבאזור לורן (צפון מזרח צרפת). במץ כיהן כאב"ד וכראש ישיבה במשך כ-15 שנה.
בערך בשנת ה'תע"ט (1719) איבד את ראייתו והתעוור, אך נמצא רופא שהצליח להשיב לו את ראייתו: עינו הימנית התרפאה בכ"ח בטבת ה'ת"ף, ועינו השמאלית בג' בחשוון ה'תפ"א. מאז, נהג לחתום "הקטן כאש"ע יעקב", כאש"ע הם ראשי תיבות של "כאפרוח שנפתחו עיניו". לאות תודה על עיניו שנרפאו, השלים והדפיס את ספרו "עיון יעקב", פירוש לאגדות התלמוד שבספר עין יעקב. חיבורו זה שב ונדפס פעמים רבות במהדורות השונות של עין יעקב.
נפטר במץ בשבת, ח' בשבט ה'תצ"ג (1733), ונקבר למחרת בבית הקברות במץ. אלמנתו האריכה ימים אחריו עד שנרצחה בכ' בסיוון ה'תצ"ט (25 ביוני 1739) בנאנסי בידי משרת ששדד את תכשיטיה.
משפחתו

בנו - ר' שמעון, אב"ד רוידניץ, פפאלץ, ודיין מו"ש בפראג. נפטר בחיי אביו ושני סביו, בכ' באלול ה'תע"ד.
בנו רבי נחמיה ריישר, לאחר שהתייתם, גדל ולמד אצל סבו ר"י ריישר. היה דיין במץ, ולאחר מכן רבה הראשון של דוכסות לורן.
חתנו - הקצין ר' ליזר חיות.
חמיו היה רבי בנימין וואלף מפראג (מזכירו בחיבורו חק יעקב).
גיסיו היו הרב אליה שפירא, מחבר ספר "אליה רבה", והרב דוד אופנהיים.
אבי חמיו היה ר' אהרן שמעון מפראג (מהר"ש מפראג). רבי יעקב מזכירו פעמים רבות בחיבורו.
חיבוריו

"מנחת יעקב" - על הספר "תורת החטאת" של הרמ"א
"עיון יעקב" - על האגדות שבספר עין יעקב. - נדפס לראשונה בוילהרמסדורף ה'תפ"ט
"פאר יעקב" - חידושים על התלמוד
"חק יעקב" - חידושים על שולחן ערוך הלכות פסח
"שו"ת שבות יעקב" - ספר שאלות ותשובות, ג' חלקים
"תורת השלמים" - על הלכות נדה ועל כללי הספיקות של הש"ך
"סולת למנחה" - מהדורה בתרא לספריו מנחת יעקב ותורת השלמים
לקריאה נוספת

יצחק דוב פעלד, "קונטרס חלקי אבנים", נספח לשו"ת נשאל דוד, חלק ג', ירושלים תשל"ה, עמ' רמה, באתר היברובוקס
שמואל שילה, "הרב יעקב ריישר בעל הספר 'שבות יעקב': האיש בזמנו ולזמנו - ולזמנינו?", דין מוסר ויושר במשפט העברי: קובץ מאמרים, ירושלים תשס"ז 2006, עמ' 303–324.
הרב צבי יעקב לרר, "תולדות רבינו בעל השבות יעקב", שו"ת שבות יעקב, מהדורת זיכרון אהרן, ירושלים תשפ"ב, עמ' 1–52.
הערות שוליים

↑  אזכור פטירתו בפנקס הזכרת נשמות של מץ. וראו ציטוט מפנקס הקהילה בתוך:
 Ab. Cahen, "Le Rabbinat de Metz", REJ 15 (1884), p. 273.
↑  לרר, תולדות רבינו, עמ' 2–3.
↑  לרר, תולדות רבינו, עמ' 4–6.
↑  שם הגדולים, מערכת גדולים, אות א, קלח; לרר, תולדות רבינו, עמ' 6–10.
↑  ראו הסכמת דייני בי"ד מו"ש מכסלו ה'תמ"ד לספרו מנחת יעקב, פראג תמ"ט, באתר היברובוקס.
↑  ראו דף השער לספרו עיון יעקב, ווילהרמרש דארף תפ"ט, באתר היברובוקס.
↑  יצחק דוב פעלד, "קונטרס חלקי אבנים", נספח לשו"ת נשאל דוד, חלק ג', ירושלים תשל"ה, עמ' רמה, באתר היברובוקס.
↑  ראו למשל בהסכמתו לספרו של רבי משה חגיז, לקט הקמח, אמשטרדם תס"ז, באתר היברובוקס.
1 2  לרר, תולדות רבינו, עמ' 12–13.
↑  יצחק זימר, פרקים בתולדות היהודים בנסיכות אנסבך, רמת גן תשל"ה, עמ' 29, באתר אוצר החכמה; בנימין שלמה המבורגר, הישיבה הרמה בפיורדא, בני ברק תש"ע, כרך א', עמ' 348. ראו עוד על הפרשה בספרו של יצחק נתנאל גת, המכשף היהודי בשוואבך, הקיבוץ המאוחד 2014.
↑  בשנת ה'ת"ע (1710) היה אחד המועמדים לרבנו הקהילה האשכנזית באמשטרדם, אך לא נבחר (הרב חיים מנחם מנדל גוטמן, "רבינו החכם צבי ז"ל: בואו והתמנותו לרבנות עיר אמשטרדאם", עץ חיים ה (תשס"ח), עמ' רעט).
↑  שבות יעקב, האלה תס"ט, באתר היברובוקס.
↑  שבות יעקב, חלק ב, בהקדמה, באתר אוצר החכמה.
↑  לרר, תולדות רבינו, עמ' 13–17.
1 2  לרר, תולדות רבינו, עמ' 47–48.
↑  הרב יצחק ישעיה וויס, "פענוח חתימת רבי יעקב ריישר", ירושתנו ב (תשס"ח), עמ' שכח–שכט.
↑  ראו בהקדמתו לעיון יעקב, וילהרמשדארף תפ"ט, באתר היברובוקס. לפי המתואר שם, הוא החל את כתיבת החיבור בשנת ה'תע"ג, כאשר נאלץ לברוח מפראג בשל מגפה, ושהה בכפרים קטנים ללא ספרים.
↑  התאריך לפי הרשום בממורבוך של מיץ (סריקה באתר הספרייה הלאומית). התאריך הלועזי לפי האמור שם שנרצחה בתחילת הלילה.
↑  סימן תצ"ד
↑  ראו לדוגמה מנחת יעקב כלל כד סעיף ב.
| --- | --- |
בקרת זהויות :  NLI: 987007267051405171  GND: 132522500  ISNI: 0000 0004 2345 8110  LCCN: nr94014232  NKC: zmp2012734971  NTA: 297534807  VIAF: 305408134   WorldCat (עם VIAF): 305408134 
הכניסה לבית הקברות היהודי החדש במץ בו נקבר
סלינה (אי)

| --- | --- |

סלינה, מבט מליפארי
  אתר מורשת עולמית
 האתר הוכרז על ידי אונסק"ו כאתר מורשת עולמית בשנת 2000
 נתונים גאוגרפיים
 מיקום:  הים הטירני 
 קואורדינטות:  38°33′53″N 14°50′20″E﻿ / ﻿38.564722222222°N 14.838888888889°E﻿ / 38.564722222222; 14.838888888889
 ארכיפלג:  האיים האיאוליים
 שטח:  26.1 קמ"ר קמ"ר
 אורך:  7.5 קילומטר
 רוחב:  5.5 קילומטר
 נתונים מדיניים
 מדינה:  איטליה 
 אוכלוסייה:  2,598
 אזור זמן:  UTC +1
 עיר ראשית:  מלפה 
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסלינה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסלינה(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןסלינה(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןסלינה
 
סלינה (באיטלקית: Salina) היא אי מקבוצת האיים האיאוליים מצפון לסיציליה, בדרום איטליה. היא האי השני בגודלו מאיי הארכיפלג. בשנת 2000 הוכרזה כאתר מורשת לאומית של אונסק"ו.
גאוגרפיה

לפני כ-13,000 שנה היו באי הרי געש פעילים, ואדמת האי היא ממקור וולקני.
ההר הגבוה ביותר בקבוצת האיים נמצא באי וגובהו 962 מטר מעל פני הים.
האי מחולק לשלוש קומונות:
סנטה מרינה - ממוקמת באזור החוף המזרחי. זהו האזור המרכזי והמאוכלס ביותר באי.
מלפה - ממוקמת בצפון האי.
לני - ממוקמת בדרום מערב האי.
החי והצומח

באי קיימים מספר סוגים של לטאות, בין היתר לטאה איאוליית ולטאת החומה האיטלקית. באי נפוצות שני סוגים של שממיות - שממית הבתים ושממית החומות. עץ הערמון הנפוץ באזור פוסה דלה פלצ'י באי, הוא ביתו של הנמנמן האירופי.
בעלי הכנף הנפוצים באי הם עקב חורף, בז מצוי, עורב שחור, שחפים, בז חופים ועופות נודדים
הערות שוליים

↑  The Aeolians: The Volcanic Islands, http://www.italia.it/
↑  Isole Eolie (Aeolian Islands), אונסק"ו
↑  סלינה, הפנינה הירוקה של האיים האיאוליים, באתר https://www.italyheaven.co.uk/
↑  The fauna of the Aeolian Islands
| --- | --- |
בקרת זהויות :  NLI: 987007537199305171  GND: 4505457-5  LCCN: sh2001004323  NKC: ge822466  VIAF: 235216203   WorldCat (עם VIAF): 235216203 
האיים האיאוליים ובהם סלינה
חאמיד כרזאי

חאמיד כרזאי (בפשטו: حامد کرزي; תעתיק מדויק: חאמִד כרזַי; נולד ב-24 בדצמבר 1957 בקנדהר) הוא פוליטיקאי אפגני, נשיא אפגניסטן בשנים 2001–2014.
בשנת 2004 היה מנהיג אפגניסטן הראשון שנבחר בבחירות נשיאותיות דמוקרטיות.
ביוגרפיה

כרזאי נולד למשפחה פתאנית שנמנתה עם תומכיו של מוחמד זאהיר שאה, מלכה האחרון של אפגניסטן. בשנים 1979–1983 למד מדע המדינה באוניברסיטת הימאצ'ל בהימאצ'ל פרדש שבהודו, ואחר כך עבר לפקיסטן; שם עסק בגיוס כספים למוג'אהידין, שנלחמו נגד הפלישה הסובייטית.
בשנת 1992, לאחר נפילת השלטון הפרו-סובייטי, התמנה כרזאי לסגן שר החוץ בממשלתו של בורהנודין רבאני.
בתחילת דרכו של הטליבאן, בשנות ה-90 של המאה ה-20, נמנה כרזאי עם תומכיו, אך מאוחר יותר חזר בו. לאחר הדחתו של רבאני ב-1996 הציעו לו ראשי הטליבאן לשמש שגריר אפגניסטן באו"ם. כרזאי סירב ויצא לגלות בפקיסטן; שם עסק בניסיונות להחזיר את המשטר המלוכני לאפגניסטן. בהיותו בפקיסטן נישא לזינאט, גינקולוגית במקצועה. ב-14 ביולי 1999 נרצח אביו של כרזאי, כנראה בידי אנשי טליבאן, והוא נשבע לנקום ולהביא להפלת משטרם.
לאחר פיגועי 11 בספטמבר חברו נאמני כרזאי לאנשי מוג'אהידין, ובעידודה הפעיל של ארצות הברית החלו לפעול להפלת משטר הטליבאן. ב-5 בדצמבר 2001 הם חתמו על הסכם בון, המסדיר הקמת ממשל זמני בראשות כרזאי. ב-19 ביוני 2002 הוא הושבע כ"נשיא הממשל האפגני הזמני".
ב-9 באוקטובר 2004 נערכו הבחירות הדמוקרטיות הראשונות בתולדות אפגניסטן. כרזאי גבר על 22 מועמדים, וניצח ב-21 מתוך 34 מחוזות. היותו נשיא מכהן בפועל, המוכר בציבור הרחב, הקנתה לו יתרון בבחירות אלו, כמו גם התמיכה שקיבל מממשל בוש, שכללה גם שימוש באמצעי התחבורה של הצבא האמריקאי במהלך הקמפיין. הוא הושבע לנשיאות ב-7 בדצמבר אותה שנה, בטקס שנערך בקאבול בנוכחות זאהיר שאה ודיק צ'ייני.
ביוגרפיה > כנשיא אפגניסטן

כרזאי נהג בזהירות מאז נבחר לנשיא, ולא ערך רפורמות מרחיקות לכת. הוא החל בשיקום הצבא, והכלכלה האפגנית החלה להתאושש במהירות, אם כי היא עדיין נסמכת על סיוע חיצוני. עם זאת, שליטתו האפקטיבית של השלטון המרכזי נשארה בעיקר באזור קאבול, ובמחוזות הרחוקים הוא הורגש פחות. ארגוני זכויות אדם טענו כי במחוזות מסוימים ממשיכים לנהוג בנשים באותו האופן בו נהג בהן הטליבאן[דרוש מקור]. החולשה בפריפריה היא גם אחד הגורמים לכך שממשלו של כרזאי לא נהג ביד תקיפה כנגד מגדלי האופיום, ובשנת 2004 הוא אף דחה הצעה אמריקאית לרסס את שדות הפרג במדינה.
בשנת 2009 התמודד כרזאי על כהונה שנייה כנשיא, וניצח לאחר שקיבל מעט יותר מ-50% מהקולות. זמן קצר לאחר הבחירות הועלו טענות על זיופים, ובלחץ אמריקני הסכים כרזאי לקיים בחירות חוזרות. עם זאת, ימים ספורים לפני הבחירות החוזרות החליט יריבו, עבדאללה עבדאללה, לפרוש מהמירוץ, וכרזאי הוכרז כנשיא.
בתקופה שקדמה לכהונתו כנשיא ניצל כרזאי משני ניסיונות התנקשות, ומניסיון נוסף במהלך כהונתו. ב-5 בספטמבר 2002 ירה לעברו מתנקש בעת ביקור בקנדהאר, ב-16 בספטמבר 2004 החטיא טיל את מסוקו, וב-10 ביוני 2007 ניסה הטליבאן להתנקש בו בגאזני. בעת שנשא נאום מול קהל מבוגר, נורו 12 טילים שחלקם נחתו כ-200 מטר בלבד מהקהל. כרזאי לא נפגע והוטס במהירות מהמקום לאחר שסיים את הנאום.
ב-29 בספטמבר 2014 הסתיימה כהונתו של כרזאי.
הערות שוליים

| --- | --- |
בקרת זהויות :  NLI: 987007454026005171  PLWABN: 9810677277305606  BIBSYS: 10021154  GND: 129554235  ISNI: 0000 0000 7871 7715  LCCN: n2003060527  NKC: js20020311008  SUDOC: 06112446X  VIAF: 77396798   WorldCat (עם VIAF): 77396798
קמבריון

פרוק הרגליים הקדום אופביניה (Opabinia) שחי בים בתקופת הקמבריון.
תור הקמבריון (Cambrian, נקרא גם קמבריום) היא יחידת הזמן הגאולוגית הראשונה בעידן הפלאוזואיקון.
תקופה

תור זה הוא המוקדם ביותר ממנו נמצאו סלעים בכמות משמעותית. משך התור כ-60 מיליוני שנים, מלפני כ-542 מיליוני שנים עד לפני 488 מיליוני שנים. התור הגאולוגי שקדם לקמבריון נקרא אדיקר (Ediacaran).
במחקר שהתפרסם ב-2018 בכתב העת Science, הצליחו החוקרים להראות, שבעלי חיים מתור הקמבריון התפתחו מבעלי חיים בתור האדיקר וכי יש המשך אבולוציוני בין שתי התקופות.
החוקרים סוברים, שעלייה בכמות החמצן באטמוספירה של כדור הארץ בתור זה, האיצה תהליכי התפתחות והופעת זני חיים חדשים.